Trond Egil Soltvedt

Trond Egil Soltvedt (født 1967) er en norsk tidligere fotballspiller fra Stanghelle. Han slo gjennom som Viking-spiller på slutten av 80-tallet og var en viktig brikke i laget som ble cupmester i 1989 og seriemester i 1991.

Foran 1992-sesongen gikk han til Brann der han i løpet av få år ble en av klubbens mest populære spillere. Etter 1994-sesongen var han på utlån til engelske Stoke, men en permanent overgang gikk ikke i orden. I stedet ble han rett før 1995-sesongen avskjediget av klubben etter beskyldninger om illojalitet mot trener Hallvar Thoresen. En opprivende strid fulgte før Soltvedt dro til Rosenborg, hvor han raskt etablerte seg på laget. Han rakk å få med seg to seriemesterskap (Soltvedt hadde én kamp for lite til å bli seriemester i 1997), et cupmesterskap og kvartfinale i Mesterligaen for trønderklubben før han ble solgt til  engelske Coventry City. Senere har han også spilt for Southampton FC og Sheffield Wednesday. I Sheffield Wednesday var han også i noen få uker fungerende manager sammen med lagkamerat David Burrows som en midlertidig løsning.

I 2003 prøvespilte han for Brann, men han valgte å legge opp som fotballspiller etter at Brann gjorde det klart at de ikke trengte ham lenger. I 2004-sesongen var Soltvedt assistenttrener for 2.-divisjonslaget Hovding. Planen var at han skulle overta som hovedtrener sesongen etter, men uenighet med klubben førte til at det ikke skjedde. Istedenfor gjorde Soltvedt comeback som spillende trener for 5.-divisjonslaget Kvernbit i 2005.

I 1996 ble Soltvedt tilbudt en, etter eget utsagn, kontrakt med svimlende høy lønn og gratis bil og hus av italienske AS Roma. Men på grunn av at Rosenborg ikke ville slippe ham før kvartfinalene i mesterligaen våren 1997 var ferdigspilt, gikk avtalen i vasken.

Etter endt fotballkarriere i England har han jobbet som daglig leder for flerbrukshallen Meland Aktiv og Kvernbit Idrettslag. Han trener også et guttelag og et A- lag i samme klubben. Han har også vært trener på Nordhordland Folkehøyskole sin linje Fotball i Fokus.

Han har spilt fire A-landskamper for .

 Karriere som spiller 
(Sist oppdatert 5. februar 2006)
KlubbKamperMålPeriode Dale-1984 Ny-Krohnborg1985-1986 Viking4471987-1991 Brann64341992-1994 Rosenborg60181995-1997 Coventry1997-1998 Southampton1998-2000 Sheffield Wednesday2000-2003 Hovding2004 Kvernbit2005-

 Karriere 
KlubbSesKamperMålDivPlassFA-cupLiga-cupE-cupManagerViking FK19882132A14. runde--Benny LennartssonViking FK198911317Vinner--Benny LennartssonViking FK1990203154. runde--Benny LennartssonViking FK1991131Tip1Kvart-fin--Benny LennartssonSK Brann1992226Tip73. runde--Karl Gunnar BjörklundSK Brann19932116Tip7Semi-fin--Hallvar ThoresenSK Brann19942112Tip6Kvart-fin--Hallvar ThoresenRosenborg1995254Tip1Vinner-GruppeNils Arne EggenRosenborg19962610Tip14. runde-Kvart-finNils Arne EggenRosenborg199794Tip1Kvart-fin-GruppeNils Arne EggenCoventry City1997-98301PrL116. runde4. runde-Gordon StrachanCoventry City1998-99272PrL155. runde3. runde-Gordon StrachanSouthampton FC1999-00241PrL154. runde4. runde-Dave JonesSouthampton FC2000-0161PrL105. runde3. runde-Glenn Hoddle og Stuart GraySheffield Wednesday2000-011511174. rundeKvart-fin-Paul Jewell og Peter ShreevesSheffield Wednesday2001-023811203. rundeSemi-fin-Peter Shreeves og Terry YorathSheffield Wednesday2002-032101223. runde2. runde-Terry Yorath og Chris Turner

 Referanser 

 Eksterne lenker 




Kategori:Norske fotballspillere
Kategori:Norske landslagsspillere i fotball for herrer
Kategori:Norske fotballspillere i England
Kategori:Fotballspillere for Viking FK
Kategori:Fotballspillere for SK Brann
Kategori:Fotballspillere for Rosenborg BK
Kategori:Fotballspillere for Coventry City FC
Kategori:Fotballspillere for Southampton FC
Kategori:Fotballspillere for Sheffield Wednesday FC
Kategori:Vinnere av Kniksenprisen
Kategori:Personer fra Vaksdal kommune
Kategori:Norgesmestere i fotball